CELEX: C2004/262/06
Language: et
Date: 2004-10-23 00:00:00
Title: Euroopa Kohtu otsus (esimene koda) 9. september 2004 kohtuasjas C-292/02 (Finanzgericht Düsseldorf'i eelotsusetaotlus): Meiland Azewijn BV versus Hauptzollamt Duisburg (Aktsiisimaks — Põllumajandustöödel kasutatav mineraalõli — Direktiiv 92/81/EMÜ — Artikkel 8a — Märgistamine liikmesriigis, kus mineraalõli lubatakse tarbimiseks ringlusse — Märgistamise keeld liikmesriigis, kus mineraalõli kasutatakse — Direktiiv 95/60/EÜ)

23.10.2004   
            
            
               ET
            
            
               Euroopa Liidu Teataja
            
            
               C 262/4
            
         
      EUROOPA KOHTU OTSUS
   
   (esimene koda)
   9. september 2004
   kohtuasjas C-292/02 (Finanzgericht Düsseldorf'i eelotsusetaotlus): Meiland Azewijn BV versus Hauptzollamt Duisburg (1)
   
   (Aktsiisimaks - Põllumajandustöödel kasutatav mineraalõli - Direktiiv 92/81/EMÜ - Artikkel 8a - Märgistamine liikmesriigis, kus mineraalõli lubatakse tarbimiseks ringlusse - Märgistamise keeld liikmesriigis, kus mineraalõli kasutatakse - Direktiiv 95/60/EÜ)
   (2004/C 262/06)
   Kohtumenetluse keel: saksa
   Kohtuasjas C-292/02, mille esemeks on EÜ asutamislepingu artikli 234 alusel Euroopa Kohtule 13. augustil 2002. aastal Finanzgericht Düsseldorf'i (Saksamaa) 6. augusti 2002. aasta otsusega esitatud eelotsusetaotlus seoses selles kohtus poolelioleva asjaga järgmiste poolte vahel: Meiland Azewijn BV versus Hauptzollamt Duisburg, on Euroopa Kohus (esimene koda), koosseisus: koja esimees P. Jann, kohtunikud S. von Bahr (ettekandja) ja R. Silva de Lapuerta; kohtujurist F. G. Jacobs, kohtusekretär vanemametnik M. Múgica Arzamendi, 9. septembril 2004 teinud otsuse, mille resolutiivosa on järgmine:
   
               1.
            
            
               Nõukogu 19. oktoobri 1992. aasta direktiivi 92/81 mineraalõlidele kehtestatud aktsiisimaksude struktuuri ühtlustamise kohta, muudetud nõukogu 22. detsembri 1994. aasta direktiiviga 94/74/EÜ, artikli 8a lõiget 1 tuleb tõlgendada selliselt, et see keelab liikmesriikidel maksustada aktsiisiga nii märgistatud kui ka märgistamata mineraalõli, mis sisaldub mootorsõiduki — nagu põllumajandusmasina — standardses kütusepaagis ja mida kasutatakse kütusena mitte ainult sõiduki liiklemiseks vaid kasutamiseks ka muul otstarbel, nagu põllumajandustöödeks, kui teises liikmesriigis on see mineraalõli tarbimiseks seaduslikult ringlusse lubatud.
            
         
               2.
            
            
               Eraõiguslikud isikud võivad direktiivi 92/81 artikli 8a lõikes 1 (muudetud sõnastus) sätestatud keelule tugineda siseriiklikus kohtus, vaidlustades selle keeluga vastuolus olevat siseriiklikku normistikku.
            
         
      (1)  EÜT C 261, 26.10.2002.